open-index/open-wikipedia-markdown huggingface dataset:
Pinganón del caideru

El **Pinganón del Caideru** ye una cascada que topamos nel **Conceyu d´Ayer (Asturies)**. La ruta entama nel pueblin de "**Collanzo"** que queda de pasu pa dir a les estaciones d´esquí Fuentes de Invierno y San Isidro. Pue dexáse´l coche ehí o subilu hasta otros pueblinos, anque ye recomendable dexálu en Collanzo porque hai bastante p´aparcar. 

Esta ye d´unos **7** **kilómetros**, pue facese alrodiu 3 hores y tien una altura de unos **1.060 metros.** Ye una ruta bastante pindia polo que pa facer con neños pue resultá-yos bastante cansada. 

Dende l´aparcamientu la ilesia sales caminando p´arriba pela carretera. Pases "**Santibanes de la Fuente"**, que como datu curiosu hai un texu de alrodiu 20 metros d´altura y una ilesia del sieglu XIII **"San Juan del Riomera"** Más p´arriba tópase "**El mirador de la Pandiella"** y "**La Fuente"**, otru pueblin mui acoyedor.

A partir d´ehí pasase de carretera a pista. Hai unos 700 metros de desnivel de subida pero ye una ruta cenciella na que nun hai pérdida nenguna porque ta too mui bien señalizao con carteles y rayes blanques y marielles. Dende la pista puen vese vistes precioses al pueblin de "**Cuérigo/Cuergo"**. Tamién hai vistes prestoses al **Picu Cuetu** o **Picu Cuchu.** Acaba la pista y hai que pasar per un senderín más complicáu pa llegar a la cascada. Hai un arbolón que nos marca la recta final y va sintiéndose´l ruíu l´agua. 

Pa finalizar topes la cascada, perguapa. Pa facer la ruta ye meyor facela a finales de la seronda o iviernu anque tamién ta guapa en primavera. La cascada va tar más guapa dempués de llover porque va llevar muncha más agua. Amás pel iviernu pue ser que topes la ruta con nieve ya que ta a bastante altura. Ye una ruta que se pue facer con raquetes de nieve y tamién facese en bicicleta menos l´últimu tramu. 

Anque nun se conoza muncho, esta zona suel tar bastante transitada pela xente de los pueblos d´alrodiu. Esto ye porque ye una zona na que se lleven les vaques pal puertu pela primavera, onde los ganaderos tienen cuadres y cabanes pa quedase ehí. Ye una zona mui prestosa onde vas topar muncha diversidá de vexetación y animales. A principios de setiembre va muncha xente pa ver la berrea, ye una zona onde se ve y s´escucha perbien. 

Ye perfeuta pa pasar un bon ratu cola familia y amigos, conectar cola naturaleza y despexar la mente davezu.
Puente d'arcu

El **Puente d’Arcu** ye una construcción histórica que ta asitiada na localidá d’El Puente d’Arcu, nel conceyu de Llaviana, nel Principáu d’Asturies. Pertenez a la parroquia de Llorío y encuéntrase a unos 2,3 kilómetros de la capital del conceyu (La Pola Llaviana), a una altitú d’unos 210 metros sobre’l nivel del mar.
## Situación

El puente allúgase nuna zona rural del conceyu de Llaviana y forma parte del paisaxe tradicional de la cuenca del Nalón. La so bona llocalización facilitó munchos años el pasu del ríu Nalón y la comunicación ente diferentes puntos del conceyu y localidaes cercanes.

## Descripción

El Puente d’Arcu ye un puente medieval que crucia’l ríu Nalón. Ta compuestu por dos arcos de mediu puntu desiguales, sosteníos por unos pilares a poca distancia ente ellos. Anque dalgunes investigaciones apunten que tien un orixe romanu, la estructura que se caltién anguaño ye del sieglu XII, posterior a la estancia de romanos na península.

## Restauraciones

A lo llargo de los sieglos el puente tuvo a dixebraes restauraciones col oxetivu de caltener la comodidá y la conservación del patrimoniu. La más reciente foi nel añu 2023, con una inversión de más de 300.00 euros. 

## Funcionalidá histórica

Nel so contestu históricu, el puente d’arcu fue fundamental pa enllazar les principales rutes d’accesu a Llaviana, sobre too les que proceden de Tarna y Aller.  Tamién, foi una de les infraestructures rellacionaes col pasu del ferrocarril mineru d’esa zona, ayudando al desarrollu económicu del conceyu de Llaviana.

## Actualidá

Anguaño, el Puente d’Arcu ye más un llugar d’ociu y esfrute, frecuentáu por vecinos y visitantes que s’acerquen al par del ríu Nalón, que una construcción necesaria pa les comunicaciones. Tien tovía un valor importante nel Descensu Folclóricu del Nalón, fiesta tradicional na que les embarcaciones crucien per baxo del puente. Esti puente, xunto col Puente la Chalana, ye una parte fundamental del descensu pel ríu, una tradición arraigada a la cultura de la zona nel día’l Descensu Folklóricu.

## Entornu

El puente ta asitiáu nel ríu Nalón, ún de los más importantes d’Asturies. Cerca’l puente, pue atopase la ermita de Santa Eugenia, anguaño ermita de La Magdalena, lo que pobla de cultura histórica y relixosa a la zona.

   

## Referencies
César Frey Álvarez

**César Frey Álvarez** , también conocíu pol nomatu **El Séptimo Crío** ye un artista asturianu dedicáu al arte urbanu y escritor de graffiti con dellos murales por tola comunidá del Principáu d'Asturies.

## Biografía
César Frey Álvarez nació en Bruxeles (Bélxica), nuna familia d'asturianos. Dempués de diez años, múdase a Piedrasblancas (conceyu Castrillón) pa ún añu dempués allugase en Mieres.

Enantes d'elixir el nomatu **El Séptimo Crío**, tuvo otra firma d'artista y estremaes etapes artístiques. El primer nomatu qu'adoptó foi **JACKO 1998** per diez años, una dómina na que nun tuvo munches obres artísticas y na que se centró nel mundu de la música y el baille, influyenciáu pola téunica del perconocíu *Rey del Pop* Michael Jackson.

A partir del añu 1997, entama una dómina muncho más centrada nel ámbitu de les artes plástiques, viviendo n'Alicante per un tiempu, deprendiendo estremaes téuniques xunto al grupu KST (Krasy Style Titan).

Nel añu 2000 asiéntase en Logroño, onde adopta'l so nomatu definitivu **El Séptimo Crío** y ruempe col so estilu artísticu por una última vegada. Un añu dempués, vuelve p'Asturies a dedicase a la pintura y el graffiti como forma d'espresar la so llucha escontra les desigualdaes sociales.

Anguaño, César Frey Álvarez collabora con munches asociaciones como galeríes d'arte, centros educativos y collaboraciones con centros comerciales. Por exemplu, fizo una collaboración con Parque Principáu pa introducir a los rapacinos al mundu del arte con materiales como los espráis de graffiti.

## Obra y reconocimientos
Munches de les obres d'El Séptimo Crío nun tán espublizaes en páxines web, sinon que s'amosen per cais de llocalidaes como Uviéu o Mieres del Camín.

Nos últimos años les obres d'esti artista tan enfotáes a la moral de los neños y neñes, señalando a la corrupción de les mentes de los adultos conxunto coles carauterístiques de la sociedá globalizada y la educación materialista.

En rellación a los sos reconocimientos, destaquen los siguientes:

*Nel añu 2003, ganó'l primer premiu del Concursu Nacional de Graffiti Derrame Rock.

*Fizo la primer obra con téuniques d'esprái n'entrar a una catedral. Nesti casu, nel arzobispáu de la catedral d'Uviéu. Nel añu 2008, treslladóse al Muséu de Belles Artes del Santuariu de Cuadonga.

*Nel añu 2010, fizo'l mayor retratu en calidá hiperrealista de la historia, dedicáu a David Villa. Les sos dimensiones son de 44 metros por 5 metros.

*Tamién nesti añu, fai'l so primer trabayu pa la multinacional Coca-Cola y tamién pal Gobiernu del Principáu d'Asturies.

## Referencies

## Enllaces esternos
Jean-Pierre Chambon

**Jean-Pierre Chambon**  foi un llingüista francés.

Profesor de la Universidá de París IV Sorbonne, románicu y filólogu, taba especializáu en llingües galorromániques y más concretamente na llingua occitana y les sos distintes variedaes. Dientro d'esta disciplina ta particularmente especializáu en lexicoloxía y lliteratura pero tamién en toponimia románica.

Foi tamién unu de los mayores especialistes del occitanu n'Auvernia.

## Referencies

## Bibliografía
* 

## Enllaces esternos
Equí y n'otru tiempu

***Equí y n'otru tiempu*** ye una película de Ramón Lluís Bande de 2014 que fai un recorríu pelos llugares onde fueron asesinaos los guerrilleros republicanos dende'l final de la guerra civil española hasta 1952. El documental ye parte de la filmografía del Nuevu Cine Asturianu.

## Argumentu
Ente los años 1937 y 1952 cientos de militantes republicanos asturianos escondiéronse nel monte con dos oxetivos: salvar la vida y siguir cola resistencia armada contra'l franquismu. Munchos d'ellos morrieron nel monte. *Equí y n'otru tiempu* propón un desplazamientu del documentu al monumentu cinematográficu col rexistru en presente de los espacios onde asesinaron a los principales nomes de l'Agrupación Guerrillera Asturiana.

El director, Bande, señaló que la rellación de guerrilleros entama cuando acaba la Guerra Civil n'Asturies en 1937, hasta 1952 cuando muerre en La Camocha (Xixón) l'últimu guerrilleru. 34 espacios nos que mataron a 80 guerrilleros.

## Premios y reconocimientos
* Premiu FIPRESCI de la crítica del Festival de Cine Européu.
* Cineuropa. Sección oficial
* Muestra de cine Européu. Sección oficial.

## Reacciones

## Referencies

## Enllaces esternos
Escoréu, 24 d'Avientu de 1937

**Escoréu, 24 d’avientu de 1937** ye una película de Ramón Lluís Bande de 2017. El documental inxértase na filmografía del Nuevu Cine Asturianu. La película, crónica d’una exhumación, ye’l pieslle d’una triloxía sobre la memoria histórica aniciada por *Equí y n’otru tiempu* (2014) y siguida por *El nome de los árboles* (2015)*.*

## Sinopsis
Los hermanos Manuel y Ángel Fernández celebraben la cena de Nuechebona na casa familiar d’Escoréu (Pravia) el 24 d’avientu de 1937 cuando un conocíu falanxista local llamó a la puerta, pistola en mano, pa dici-yos que teníen que dir a declarar. Fuera aguardaben otros falanxistes nuna furgoneta. A los dos hermanos asesináronlos cerca casa. Ochenta años depués, un grupu de voluntarios de l’ARMH/Aranzadi busca los sos restos. Esos trabayos de búsqueda conviértense nun enllaz entre dos époques, una amuesa de cómo’l paisaxe escuende una realidá que condiciona’l nuestru presente colectivu. 

L’equipu d’investigadores busquen los restos nuna mata cerca la casa y Ramón Lluís Bande aprovecha pa entrugar a los vecinos, a los que pudieron vivir aquello o recuerden dalgo. El documental recueye tres testimonios nel llugar de los fechos, al empar de los trabayos de búsqueda de fuexes comunes nes viesques asturianes.

## Festivales

* Festival Internacional de Cine de Xixón 2017. 

* BAFICI Buenos Aires Festival Internacional de Cine Independiente 2018.

* Documenta Madrid 2018.

## Reacciones
«*como tol so cine anterior, naz cuasi dende un xestu de decente visceralidá suxeríu yá dende eses primeres imáxenes. L’allargada temporalidá del planu fixu onde operarios municipales rocen la maleza del sitiu onde s’asesinó a dos hermanos na Nuechebona asturiana de 1937, val tamién pa erguer la bien poco anubierta imaxe simbólica d’esi pasáu enllenu de solombres al qu’hai que volver, poniendo llume, faciendo visible lo invisible, p’acabar de presentar cuentes. Nesti sen Escoréu, 24 d’avientu de 1937, el títulu de la película pero tamién el del llugar y la data que figura nuna llápida que nunca esistió, paez perfaese como’l lóxicu pieslle d’una triloxía sobre la Memoria entamada por Equí y n’otru tiempu y siguida darréu por El Nome de los Árboles.*» Daniel Jiménez. Cine Maldito.

«*Nesta obra cargada de rigor y compromisu políticu, atopamos tol procuru d’una cámara qu’observa dende la distancia pero que nun pue contener la emoción que surde d’un fondu xestu de xusticia (demasiao tardiega). Una cámara que, al empar, recueye los testimonios d’aquellos que vivieron el crime de cerca, arriqueciendo asina’l retratu socio-históricu qu’ufierta’l filme*.» Manu Yáñez. Otros Cines Europa.

## Referencies
Bernabé (película de 2013)

**Bernabé** ye una película de 2013 dirixida por Pablo Casanueva considerada la primer película rodada dafechu en llingua asturiana. Trátase d’una historia real con chiscadures de ficción. Ye parte de la filmografía del Nuevu Cine Asturianu.

## Sinopsis
'Bernabé' ye una película de ficción rodada dafechu n’asturianu basada na vida real d’un fugáu, Bernabé Ruenes, condenáu a 30 años de cárcel por protagonizar un altercáu con un cabu del Exércitu. Escapóse al monte y ganó fama y sonadía en tol Oriente d’Asturies. Anque nun yera un fugáu políticu, acabó viviendo como si lo fuere.

## Repartu
* Fernando Martínez
* Emilio Ureta
* Rafael Bode
* Ramón Blanco
* Cristina Casas

## Producción
La película fíxose con 2.000 euros, actores non profesionales y un cientu de collaboradores. «*El presupuestu ye poco y les subvenciones nun esisten. Nesti proyectu cuéntense hasta 60 collaboradores, pero toos desinteresaos. Unu emprestó una casa, otru’l chigre y otru una camisa. Si too ello se contabilizare sedría imposible d’asumir*» esplicó Casanueva, que dispunxo de familiares, amigos y vecinos pa collaborar nel proyectu.

## Estrenu
Estrenóse nel Festival Internacional de Cine de Xixón en 2013.https://www.rtpa.es/noticias-economia:Documentales,-cortometrajes-y-diez-largos,-incluidos-en-la-seccion-Gran-Angular-Asturiano_111384865324.html La película proyectóse nel Festival Internacional de Cine de Xixón (FICX), nel Festival Cine Europa y nel Festival Intercélticu de Lorient.

## Referencies
En modo silencio

**En modo silencio** ye una película española de 2016 de cine independiente rodada en blanco y negro, con dirección y guión de Teresa Marcos.

## Sinopsis
La película estructúrase como una historia coral que se desendolca sobre too per aciu de llamaes telefóniques ente los personaxes, creando elipsis y una narración estayada y en mosaicu. Esti estilu particular comparóse con una rellectura contemporánea de la novela epistolar.

L’argumentu sigue a dellos personaxes, centrándose nun mineru prexubiláu, xugador ensin suerte y con problemes familiares. Esti personaxe va fundiéndose pasu en pasu, afogáu poles deldes de xuegu, adicciones y errores, hasta’l puntu d’aceptar un encargu del so acreedor: facer desapaecer un cadáver ayenu que lleva en maleteru.

## Repartu

## Producción
*En modo silencio* foi’l primer llargumetraxe de ficción de la directora Teresa Marcos, nuna producción de cine independiente. La realizadora tamién asumió los llabores de guión y producción. La banda sonora inclúi composiciones de Raquel Rodríguez, asina como temes del cantautor asturianu Nacho Vegas y del cantaor Enrique Morente.

## Festivales
Estrenóse mundialmente’l 14 d’abril de 2016 nos cines del centru comercial Recoleta, nel barriu homónimu de Buenos Aires, dientro del 18 BAFICI (Buenos Aires Festival Internacional de Cine Independiente).

La película foi seleccionada en dellos certámenes.

* 17 Lucania Film Festival (Italia).
* Los Angeles Cinefest (EE. XX.) (2016).
* IV Festival Internacional de Cine de Villavicencio (Colombia).
* Cinema Grand Prix (Indonesia) (2017).
* SACO3 (Semana del Audiovisual Contemporáneo de Uviéu).
* 3 Tlanchana Fest Festival de Cine y Arte Digital (México).
* ALTF Alternative Film Festival (Canadá).

## Premios
2017

* **Premiu al Meyor Llargumetraxe Día d'Asturies** nel 55.º Festival Internacional de Cine de Xixón (FICX).
* **Best Director** nel Sarmat Independent International Film Festival (Rusia).
* **Mención Especial** nel I Festival de Cine Independiente de Linares “Cine No visto”.

## Reacciones
*«L’asturiana [[Teresa Marcos]] ('Se paga al acto', '[[Lencería de ocasión]]') dirixe y escribe esti filme dramáticu onde se da con una forma fílmica nueva, una triba de rellectura contemporánea de la novela epistolar. Amás, la falta d’información dexa ver y xenera una sensación d’intriga y de película de suspense».* SincroGuía TV.

*«Con un presupuestu modestísimu de quince mil euros, *'tonelaes d’enfotu y una vocación a prueba de bombes*', la guionista y directora T[[eresa Marcos]] llogró sacar alantre ún de los llargumetraxes enteramente asturianos más importantes de los caberos tiempos. D’imáxenes potentes, guión ferreñu y historia ablucante*.

### Nuevo Cine Asturianu
La película conecta col Nuevu Cine Asturianu, señala’l cineasta asturianu Ramón Lluis Bande, qu’apunta’l tresfondu de la historia: un entornu social mui degradáu, que quier valir de reflexu deformante de la situación actual de les cuenques mineres*.* 

## Referencies
La Téunica Pomodoro

La **Téunica Pomodoro** ye un métodu de xestión del tiempu desendolcáu por Francesco Cirillo a finales de la década de 1980. Esta metodoloxía básase n'usar un temporizador pa dixebrar el trabayu n'intervalos, tradicionalmente de 25 minutos de duración, separaos por poses curties. A cada ún d'estos intervalos conózse-y col nome de «pomodoro», que vien de la pallabra italiana pa «tomate», n'alusión al reló de cocina con forma de tomate que Cirillo usaba cuando yera estudiante universitariu.

**Hestoria y orixe** Francesco Cirillo escurrió esti sistema mientres estudiaba na universidá, buscando una manera d'ameyorar la so concentración y productividá. La idea principal yera percenciella: el tiempu nun tien de ser un enemigu, sinón un aliáu. Al estremar les xeres en bloques de tiempu afechiscos, la mente caltiénse fresca y evítase l'escosamientu mental que suel apaecer tres hores d'estudiu o trabayu ininterrumpíu.

**Mecanismo y fases** La téunica tien una estructura mui definida que se pue resumir en cinco pasos fundamentales:

# **Escoyer la xera:** Tiense que decidir claramente qué trabayu se quier completar.
# **Poner el temporizador:** Axústase'l reló a 25 minutos (un pomodoro). Mientres esti tiempu, l'oxetivu ye trabayar na xera ensin nenguna interrupción.
# **Trabayar hasta que suene:** Hai que concentrase dafechu na xera. Si surde una distracción, anótase nun papel pa tratala dempués y siguise trabayando.
# **Facer una posa curtia:** Cuando suena'l temporizador, márcase una «X» nun rexistru y tómase un descansu de 5 minutos (beber agua, estirase, etc.).
# **Cada cuatro pomodoros, una posa llarga:** Dempués de completar cuatro intervalos de trabayu, tómase un descansu más llargu, d'ente 15 y 30 minutos.

**Oxetivos y beneficios** L'oxetivu d'esta téunica ye amenorgar l'impautu de les interrupciones internes y esternes nel fluxu de trabayu. Al concentrase solo nel siguiente "pomodoro", la xera faise más llevadera y menos apolmonante. Amás, el métodu ayuda a meyorar la estimación del tiempu que riquen les xeres y a caltener la motivación, yá que l'usuariu pue ver un progresu constante nel so rexistru d'actividá. Güei día, esisten munches aplicaciones y programes informáticos qu'imiten el reló de cocina orixinal pa facilitar l'usu d'esta téunica n'entorna dixital.
Anton Vratuša

**Anton Vratuša** (nacíu como **Vratussa Antal**;; ) foi un políticu, diplomáticu, publicista, eslavista y académicu eslovenu que foi Primer ministru d'Eslovenia ente 1978 y 1980, y embaxador de Yugoslavia ante les Naciones Xuníes.

## Biografía
Nació na rexón montesa Goričko de Transmurania. Esta rexón pertenez güei a la parte oriental d'Eslovenia. Yera fíu de padres llabradores. Asistió al institutu en Murska Sobota y, a partir de 1931, al de Llubliana, onde depués estudió estudios eslavos na Facultá d'Artes y doctoróse en 1941. En 1950, mientres trabayaba, tamién completó su llicenciatura de tercer ciclu en ciencies sociales na Escuela Cimera de Política de Belgráu.

Entre 1936 y 1941 dedicóse a la llingüística, historia lliteraria y crítica mientres estudiaba. Los trabayos esitosos nesti sentíu viéronse torgaos pola Segunda Guerra Mundial.

Darréu dempués de la ocupación de Yugoslavia en 1941, Vratuša xunióse a la llucha de lliberación nacional. En febreru de 1943 foi arrestáu polos italianos y unviáu al campu d'internamientu fascista de Gonars, y dellí a los campos de Treviso, Padua y la islla dálmata de Rab.

Como representante de la llucha de lliberación nacional n'Eslovenia, el 16 de xunetu de 1944 robló en Milán un alcuerdu sobro la mariña eslovena colos italianos.

Dempués de la guerra, desempeñó llabores diplomáticos en diversos países y organizaciones, como les Organización de les Naciones Xuníes, Xamaica y dellos países africanos. La so conociencia d'idiomes estranxeros, el so trabayu duru, la so minuciosidá y la so precisión capacitólu pa trabayar en política esterior y en puestos d'alta responsabilidá na alministración estatal.

Publicó más de trescientos cincuenta artículos y trabayos en revistes científiques y profesionales eslovenes, yugoslaves y d'otros países. Foi profesor titular na Escuela Cimera de Política de Belgráu. Dio clases na Facultá de Socioloxía, Ciencies Polítices y Periodismu de Llubliana. En 1985 convirtióse en miembru de plenu derechu de l'Academia Eslovena de Ciencies y Artes (*Slovenska Akademija Znanosti in Umetnosti*, SAZU).

## Bibliografía
*
*

## Notes

## Referencies

## Enllaces esternos

*
Escultures urbanes de Xixón

Les **escultures urbanes de Xixón** formen un conxuntu artísticu d'estraordinariu valir que decora les cais, places y parques de la ciudá asturiana. Esti muséu al aire llibre ye'l resultáu d'una política institucional empecipiada fundamentalmente na década de 1980, col envís de modernizar l'espaciu públicu y averar l'arte contemporáneo a la ciudadanía.

## Historia y contestu
Tradicionalmente, la estatuaria en Xixón taba llindada a monumentos de calter conmemorativu, como la estatua de Pelayu na plaza del Marqués o la de Xovellanos na plaza de Seis de Payares. Sicasí, col fin de la dictadura y la llegada de los conceyos democráticos, Xixón esperimentó una tresformación urbanística fonda.

Mientres los años 80 y 90, la ciudá recuperó espacios industriales y marítimos pa usu públicu. Los alcaldes d'aquella dómina promovieron la instalación d'obres d'artistes de sonadía internacional, convirtiendo a Xixón nuna de les ciudaes del norte d'España con mayor densidá d'arte públicu por habitante.

## Obres emblemátiques
Dientro del ampliu catálogu d'escultures qu'integren el paisaxe xixonés, dalgunes convirtiéronse en verdaderos iconos representativos de la ciudá:

* **[[Elogio del Horizonte]]:** Obra d'Eduardo Chillida instalada nel cuetu de Santa Catalina en 1990. Ye, ensin dulda, la escultura más famosa de la ciudá. Fabricada en hormigón armao, esta pieza xigantesca busca "abrazar" l'aire y el mar Cantábricu, creando un efectu acústicu especial nel so interior.
* **La Madre del Emigrante:** Conocida popularmente como "La Lloca del Rinconín", ye una obra de Ramón Muriedas (1970). Asitiada frente al mar nel paséu del Muriu, representa'l dolor de les madres asturianes que víen colar a los sos fíos escontra América.
* **Solidaridá:** Obra de Pepe Noja asitiada nel paséu de Begoña. Trátase d'una estructura de cadenes enxareyaes que simboliza la unión y el pasáu obreru de la ciudá.
* **Monumentu a la Paz Mundial:** Trátase d'una obra de Valeriano Rivero asitiada nel parque de Moreda, que representa los deseos de convivencia nuna zona que d'antiguo ocupaben les industries pesaes.
* **Les Lletres de Xixón:** Anque de calter más turísticu qu'artísticu puramente dichu, el conxuntu de lletres coloraes asitiáu nel puertu deportivu convirtióse nun puntu de referencia visual obligatoriu.

## Artistes y estilos
La variedá d'estilos nel conxunto escultóricu de Xixón ye mui amplia. Atopamos dende l'astracción xeométrica d'autores como Joaquín Vaquero Turcios o Francisco Sobrino, hasta'l figurativismu espresionista. Tamién hai una presencia importante d'artistes locales de gran proyeición, como Miguel Ángel Lombardía o Adolfo Manzano.

L'usu de materiales tamién reflexa la identidá de la zona: l'aceru corten, el fierro y el formigón son predominantes, faciendo un homenaxe indireutu a la industria siderúrxica que marcó la historia del conceyu mientres tol sieglu XX.

## Referencies

## Enllaces esternos
Evald Flisar

**Evald Flisar**  ye un escritor, poeta, dramaturgu, redactor y ensayista eslovenu.

## Biografía
Pasó la so infancia na rexón montesa (Goričko) de Transmurania. Completó los sos estudios secundarios en Murska Sobota y estudió en la Facultá d'Artes de Llubliana. Dende 1965 collabora en periódicos y revistes lliteraries. Darréu estudió dramaturxa y llingua y lliteratura inglesa nel West London College.

En Sydney, Australia, estudió sicoloxía y escribió obres de radio pa l'Australian Broadcasting Commission. En 1975 instalóse definitivamente en Londres, onde siguió escribiendo y trabayando como editor pa diverses editoriales. Escribió obres de radio y cuentos pa la BBC.

Ente 1995 y 2002 foi presidente de l'Asociación d'Escritores d'Eslovenia (), y mientres la so presidencia empezó a entamar el festival Díes del Llibru d'Eslovenia (), y dende 1998 edita la revista lliteraria eslovena *Sodobnost*. En 2015 asumió la presidencia del Centru PEN eslovenu, cargu al qu'arrenunció nel branu de 2016.

Evald Flisar ye unu de los autores eslovenos más traducíos, les sos obres fueron traducíes a 44 idiomes. Ye espertu en creación lliteraria tantu n'eslovenu como n'inglés y escribió delles obres en dambos idiomes. Amás de les sos propies obres, tamién traduz les obres d'otros autores eslovenos.

## Referencies

## Bibliografía
*
*

## Enllaces esternos

* 
* 
*
Contaminación lumínica

La definición de la  **contaminación llumínica** ye un asuntu bien aldericáu . Una de les definiciones establece que la introducción de lluz artificial produz una degradación de los ecosistemes o del estáu natural. Anguaño , la ONU considérala un subtipu de contaminación del aire . Sicasí , esiste tamién una definición operacional que llenda la degradación llumínica a aquelles emisiones llumíniques procedentes de fontes artificiales de lluz pela nueche con intensidaes, direiciones, duraciones o horarios innecesarios pa la realización d'actividaes na zona onde s'instalen eses fontes. 

La principal diferencia ente eses definiciones ye que, na primera , práuticamente cualquier llume nocherniegu causaría contaminación llumínica ; ente que, na segunda, namái se consideren contaminantes les instalaciones qu'emiten lluz de manera inadecuada. Los efectos de la lluz artificial na naturaleza tán demostraos, independientemente de la eficiencia de los sistemes d' allumáu .

La razón principal del allumáu artificial ye apurrir la lluz abondo pa la realización ciertes xeres y pa xenerar una sensación de seguridá (si la lluz produz una seguridá real sigue siendo oxetu de discutiniu ). Sicasí , un allumáu esterior infeiciente y mal diseñáu, l'usu de proxectores y cañones láser, la falta de regulación nos horarios d'apagáu de llumes publicitaries, monumentales u ornamentales, etc., xeneren un problema cada vez más estendíu .

Como resultáu d'estos fenómenos, les ciudaes hanse desligáronse de la so redolada y, xunto cola contaminación atmosférica, xeneraron una especie de cápsula lluminosa que torga esfrutar de los cielos estrellaos, inclusive en condiciones climátiques favorables. Esta interferencia astronómica, que mengua y difimuna 'l rellumu de les estrelles o de cualesquier oxetu estelar afecta 'l trabayu d'observatorios y astrónomos, produzse mientres la nueche nes cercaníes de les grandes ciudaes. Por esti motivu , los observatorios astronómicos más importantes asítiense en rexones alloñaes de los núcleos urbanos.

La contaminación llumínica tien como manifestación más evidente l'aumentu del rellumu del cielu nocherniegu , debíu a la reflexón y al espardimientu de la lluz artificial nos gases y nes partícules del aire urbano (smog, contaminación, etc), de modu que se mengua de forma notable la visibilidá de les estrelles y d' otros oxetos celestes.
L’escaezu. Recuerdos del 37

**L’escaezu. Recuerdos del 37** ye una película documental de 2008 sobre la memoria, l’esllarigamientu, l’exiliu y el regresu, dirixida por Juan Luis Ruiz Fernández y Lucía Herrera con argumentu de Fran Gayo. Ye parte de la filmografía del Nuevu Cine Asturianu.

## Argumentu
El grupu musical *Mus* da un conciertu pa los Neños de la Guerra en Moscú. A partir d’equí surde la película *L’escaezu. Recuerdos del 37*, que xira alredor d’aquellos neños y neñes qu’en 1937 vivieron una evacuación forzosa por causa de la Guerra Civil española hacia la URSS. Munchos tuvieron qu’aguardar casi 20 años pa poder volver; otros nunca pudieron facelo. El filme parte de lo colectivo, la evacuación y la guerra, p’adientrarse en cada personaxe y na historia de les histories. Y dende cada historia volver al grupu, a los 'Neños', a toos esos factores que fueron texendo les sos vides con madexes comunes: la Guerra Civil, la Segunda Guerra Mundial, la posguerra, la crisis de los misiles, la Guerra Fría, el fin de la Xunión Soviética, la dictadura franquista y los nuestros díes.​ El documental non solo pescuda nel sucesu colectivu de la evacuación y la guerra, sinon cómo l’exiliu, la Segunda Guerra Mundial en tierres soviétiques y los años de posguerra y Guerra Fría marcaron la vida individual d’estos "Neños de Rusia".

## Festivales
*L'escaezu* presentóse nel Festival Internacional de Cine de Xixón.

## Referencies
Oto Luthar

**Oto Luthar**  ye un historiador y profesor universitariu eslovenu.

## Biografía
Oto Luthar nació na enllanada de Transmurania. Estudió Hestoria na Facultá d'Artes de Llubliana, onde se doctoró en 1992. Convirtióse en director del centru d'investigación científica de l'Academia Eslovena de Ciencies y Artes. Tamién ye profesor visitante na Universidá de Nova Gorica y na Universidá de Yale.

Les sos árees d'investigación son la historia contemporanea de les idees, la historia social y cultural de los sieglos XIX y XX, la teoría y la historia de la historiografía y la filosofía de la historia.

## Referencies

## Enllaces esternos

* 
*
Andreja Gomboc

**Andreja Gomboc**  ye una astrofísica eslovena.

## Biografía
Andreja Gomboc nació na enllanada de Transmurania y graduóse en 1995 na Facultá de Matemátiques y Física de la Universidá de Llubliana. De 1995 a 2001, foi una estudiante de posgráu de Física na Facultá de Matemátiques y Física y tamién ayudante d'enseñanza. Nos años 2008-2014, dio conferencies d'astronomía na Facultá d'Educación en Llubliana. Dende la seronda de 2015, ye profesora d'astronomía na Universidá de Nova Gorica.

Ye miembru de la sonda espacial Gaia, que foi llanzada pola Axencia Espacial Europea (ESA) en 2013.

Los sos campos d'investigación son l'astronomía y l'astrofísica, la teoría xeneral de la relatividá, los furacos negros, los biltos de rayos gamma, la rotación estelar, y les velocidaes rotacionales d'estrelles simbiótiques.

Nel Añu Internacional de l'Astronomía 2009, ella foi'l puntu únicu de contactu y coordinadora pa Eslovenia. Ye la presidenta del comité nacional pa la competencia de l'astronomía entamáu dende 2009 pola Sociedá de Matemáticos, Físicos y Astrónomos d'Eslovenia.

## Referencies

## Enllaces esternos

* 
*
Chris Rea

**Chris Rea** , nome completu **Christopher Anton Rea**, foi un músicu británicu d'ascendencia italo-irlandesa. A les sos facetes más conocíes de cantautor, guitarrista, compositor y productor musical, añadir les de pintor, actor y pilotu de carreres.

La mayor parte de la carrera musical de Rea basar nuna fusión de pop, rock y blues, con ocasionales elementos orquestales, de soul, góspel, jazz, música electrónica, y folk italianu ya irlandes, apoderada pola so distintiva voz, grave y rota, y pola so característica técnica de guitarra, basada nel usu del slide de cristal, o bottleneck. Dende la década de 2000, en sobreviviendo a una serie d'operaciones quirúrxices d'altu riesgu, la so música foi derivando escontra l'estilu delta blues, la so mayor influencia, entemecíu con elementos de góspel y jazz.

De la so estensa carrera musical son famosos los ésitos *Fool (If You Think It's Over)*, *I Can Hear Your Heartbeat*, *On The Beach*, *Josephine*, *Looking For The Summer*, *Julia*, *Auberge* y *The Road To Hell (Part II),* ente otros.

## Referencies

## Enllaces esternos
Parque nacional del llagu Urmía

El Parque **nacional del llagu Urmía** alcuéntrase ente les provincies d'Azerbaiyán Oriental y Azerbaiyán Occidental, nes coordenaes xeográfiques 37º a 38.5º llatitud norte y 45º a 46º de llargor este. El parque tiene xuna superficie de 464056 hectárees. El llagu inclúi un total de 102 islles, ente grandes y pequeñes, con una superficie de 33486 hectárees. El llagu Urmía foi inscritu na llista de **Parques** Nacionales d'Irán en 1973.

El Parque nacional del llagu Urmía abarca 462600 hectárees y ye una de los nueve reserves de la biosfera d'Irán. El Parque Nacional del Llagu Urmía cuenta con un total de 10 banzaos d'agua, con una capacidá de 180000 llitros.

## Referencies

## Enllaces esternos

*sondainternacional, La desaparición del llagu Urmia,
Ledava

El **Ledava** (, ) ye un pequeñu ríu d'Estiria (Austria) y de Transmurania (noreste d'Eslovenia).

## Etimoloxía
Los llingüistes creen que l'orixe del nome del ríu puede buscase en dos direcciones: podría provenir del nome personal alemán *Lindolf* o del nome alemán *Lindach*.

La ciudá de Lendava y Gornja Lendava (güei Grad) reciben el so nome del ríu Ledava.

## Xeografía
El Ledava ye'l ríu más grande del condáu montés (Goričko) de Transmurania y el mayor afluente del Mura n'Eslovenia. Tien un llargor de 80,2 kilómetros. Tien la so fonte n'Austria y flúi primero escontra'l sureste. Entra n'Eslovenia cerca del monte Sotina, el picu más altu de Transmurania, y flúi escontra'l sur. Nesta parte del so cursu forma l'únicu pasu de les tierres altes de Transmurania. Na contorna de los pueblos de Ropoča y Krašči, desagua nel llagu Ledava, que s'estrema por una gran variedá d'especies d'aves, de libélulas y la población de llondres meyor caltenida d'Eslovenia. El Ledava ye l'únicu desaguadoriu del llagu.

Nel so cursu inferior el ríu flúi al traviés de Murska Sobota y Lendava. Nesta parte tien dellos afluentes (principalmente l'esquierdu), siendo'l más grande d'ellos el Krka y el más llargu'l regueru Kobilje. Finalmente únese al ríu Mura xunto a la frontera entre Croacia, Hungría y Eslovenia, cerca de Muraszemenye.

## Referencies

## Bibliografía
* 
* 

## Enllaces esternos
Monte Sotina

El **monte Sotina** (prekmuru: *Sotinski brejg*, , ) ye una llomba de 418 m d'altor en Transmurania, na frontera ente Eslovenia y Austria. Alcuéntrase al noroeste, na llene montesa (Goričko) de la rexón.

El monte Sotina atópase a entrambos llaos de la frontera nos conceyos de Rogašovci y Neuhaus am Klausenbach, ente'l puntu triple d'Estiria-Burgenland-Transmurania nel suroeste y el puntu triple d'Austria-Hungría-Eslovenia nel noreste.

Nel suroeste, el pasu del ríu Ledava dixebra la llomba del monte Serdica (416 m).

## Referencies

## Bibliografía
* 

## Enllaces esternos

*
Ilesia de Santiago de Gobiendes

La **ilesia de Santiago de Gobiendes** ye un templu relixosu d'estilu prerrománicu asturianu asitiáu na parroquia de Gobiendes, nel conceyu de Colunga. Esta construcción forma parte de la última etapa del arte asturianu, concretamente del periodu de final del sieglu IX, y ta declarada Monumentu Históricu-Artísticu nacional dende l'añu 1931.

## Historia
Anque'l so orixe exactu ye oxetu de discutiniu ente historiadores, la ilesia menciónase per primer vegada de forma oficial nel *[[Llibru de los testamentos]]* de la catedral d'Uviéu. Créese que foi construyida o reformada fondamente a finales del sieglu IX o principios del sieglu X, mientres el reináu d'Alfonso III el Magno, que foi una dómina de gran rellumanza pal arte asturianu. Nel añu 921, según los documentos históricos, el rei Ordoñu II de Lleón donó esta ilesia a la sede episcopal d'Uviéu, consolidando la so importancia dientro del territoriu asturianu.

A lo llargo de los sieglos, el templu sufrió delles modificaciones importantes que camudaron la so fisionomía orixinal. La más destacada tuvo llugar nel sieglu XIX, cuando se reformaron les naves y se camudó la estructura antigua p'afaela a los nuevos gustos estéticos y necesidaes de la parroquia. A pesar d'estes obres, entá se caltienen munchos elementos esenciales de la so estructura primitiva que dexen identificar l'estilu orixinal.

## Arquiteutura y estilu
La planta de la ilesia ye de tipu basilical con tres naves estremaes. La nave central ye significativamente más alta y ancha que les llaterales, una carauterística típica del prerrománicu. Estes naves tán dixebraes por arcos de mediu puntu que fuelguen sobre pilastres cuadraes de gran solidez. Unu de los elementos artísticos más valiosos que se caltienen son los capiteles decoraos con motivos vexetales y les ventanes orixinales, delles d'elles con celosíes, que dexen pasar la lluz de forma tenue al interior del templu.

Nel esterior, destaca la cabecera triple, anque la parte central ye la que meyor caltién la esencia antigua con una estructura de piedra bien trabayada. Les escavaciones arqueolóxiques realizaes nel sieglu XX permitieron afayar restos de decoración pictórica y elementos arquiteutónicos que confirmaron la importancia d'esti enclave mientres l'Alta Edá Media. Los materiales utilizaos, principalmente piedra de mampostería y sillería nes esquines, demuestren la calidá de la construcción orixinal.

## Importancia cultural y turística
Santiago de Gobiendes ye fundamental pa entender la evolución del arte asturianu escontra l'estilu románicu. Anguaño, ye un puntu de visita obligáu pa los estudiosos del arte medieval y forma parte del heriedu cultural del Principáu d'Asturies. La so redolada natural, a los pies de la Sierra del Sueve, añade un valor paisaxísticu estraordinariu a la visita. Caltién el so usu relixosu pa la comunidá llocal y ye unu de los monumentos más queríos del conceyu de Colunga, atrayendo a visitantes interesaos na historia y l'arquiteutura asturiana.

## Referencies

## Enllaces esternos
Jožef Smej

**Jožef Smej** , tamién conocíu como **Jože Smej**, foi un obispu auxiliar, teólogu, poeta, traductor ya historiador eslovenu.

## Biografía
Jožef Smej nació na enllanada de Transmurania. Asistió a la escuela primaria nel so pueblu natal y a la escuela secundaria en Murska Sobota. Dempués de la reválida en 1940, matriculóse na Facultá de Medicina de Llubliana. A finales d'ochobre matriculóse na Escuela Teolóxica de Maribor. Na seronda de 1941, siguió los sos estudios como teólogu en Szombathely, Hungría.

Foi ordenáu sacerdote'l 8 d'avientu de 1944. Sirvió mientres casi 25 años como sacerdote na so Transmurania natal. En 1969 foi nomáu vicariu de la catedral de Maribor. Foi xubiendo cada vez más na xerarquía de la ilesia católica. Recibió'l so doctoráu en 1976. El Papa Xuan Pablu II nomólu obispu auxiliar de Maribor el 15 d'abril de 1983. Tamién foi miembru de la Conferencia Episcopal Eslovena (, ), onde foi responsable del área d'ecumenismu.

Amás del so serviciu episcopal, Jožef Smej tamién se dedicó a la investigación científica, al trabayu lliterariu y a la traducción. Punxo especial énfasis na investigación de la historia cultural y lliteraria de Transmurania, especialmente de la llingua prekmura y la lliteratura prekmura. Escribió una novela biográfica sobre Mikloš Küzmič. La so obra de traducción tamién ye estensa. Tradució del llatín, francés (Jean Racine, Thomas Corneille) y húngaru (Géza Gárdonyi). Tamién tradució testos bíblicos del alemán y del francés. Participó na traducción moderna de la Biblia al idioma eslovenu.

Xubilóse'l 18 de xunu de 2009, pero permaneció pastoralmente activu na archidiócesis. Morrió a los 98 años por entueyos del COVID-19 nuna residencia de vieyos en Lenart. El funeral celebróse nel so pueblu natal de Bogojina.

## Bibliografía
*

## Referencies

## Enllaces esternos

* 
* 
*
Lleonés antiguu

**Lleonés antiguu** o **llionés antiguu** foi l'antepasáu directu de les variedaes asturianolleonéses actuales. El lleonés antiguu falóse hasta aprosimao l'añu 1500.

## Estensión xeográfica
Les fronteres y llendes esactes del dominiu lleonés entá s'alderiquen. Quiciabes los vieyos lleoneses ocuparon tola rexón de Llión, Asturies, Cantabria y Estremadura Occidental.

## Fonoloxía
### Consonantes

## Vocales

## Lliteratura
La primer pista del lleonés antiguu foi la *[[Documentu de Kesos|Nodicia de Kesos]]*, un testu topáu cerca de Llión que data del sieglu X escritu en llatín vulgar y que, aunque inda nun se considera lleonés, yá amuesa traces que darréu caracterizaríen al asturianolleonés.

:

N'asturianu modernu:

:

## Referencies

## Bibliografía

## Enllaces esternos
Santiago del Campo

**Santiago del Campo** ye un conceyu y una llocalidá de la provincia de Cáceres, na comunidá autónoma d'Estremadura (España). Ye unu de los cuatro conceyos de la Mancomunidá Tajo-Salor que formen los Cuatro Llugares.

## Demografía
El conceyu tien una población de .

## Referencies

## Enllaces esternos
San Juan de Nicaragua

**San Juan de Nicaragua** (conocíu como **San Juan del Norte** hasta 2002) ye un conceyu del departamentu de Río San Juan, na república de Nicaragua. La so capital ye la ciudá de Greytown.

## Demogafía
El conceyu tien una población de .

## Referencies

## Enllaces esternos
Stand by Me

**Stand by Me** pue referise a:

**Stand by Me** pue referise a:

## Cine y televisión
* ''Stand by Me'' (película), una película dramática d'Estaos Xuníos de 1986 dirixida por Rob Reiner, basada na novela curta *The Body* de Stephen King
* ''Stand by Me'' (serie de televisión), una serie dramática en mandarín de Singapur de 1998
* *[[Stand by Me Doraemon]]*, una película xaponesa de 2014 d'animación 3D CGI basada nel manga *Doraemon* de Fujiko Fujio
* "Stand by Me" (''Grey's Anatomy''), un episodiu de televisión
* "Stand by Me" (''My Little Pony Tales''), un episodiu de televisión

## Lliteratura
**Stand by Me*, una novela de 2010 de Sheila O'Flanagan
**Stand by Me*, una autobiografía de John Kirwan

## Música

### Álbumes
* ''Stand by Me'' (discu d'Ernest Tubb), 1966
* *[[Stand by Me (Whatcha See Is Whatcha Get)]]*, de Bernard Purdie, 1971
* *[[Stand by Me: The Ultimate Collection]]*, de Ben E. King, 1987
* *Stand by Me*, d'Ernie Haase & Signature Sound, 2002
* *Stand by Me*, de Ray Brown Jr., 2007
* *Stand by Me*, de The Kingdom Choir, 2018

### Cantares
* "Stand by Me" (cantar d'Atomic Rooster), 1972
* "Stand by Me" (cantar de Ben E. King), 1961
* "Stand by Me" (cantar de The Brilliant Green), 2007
* "Stand by Me" (cantar de Charles Albert Tindley), 1905
* "Stand by Me", un cantar de 1972 de Golden Earring
* "Stand by Me", un cantar de 1988 de The Hollies
* "Stand by Me" (cantar de John Newman), 2020
* "Stand by Me" (cantar de Lil Durk), 2023
* "Stand by Me" (cantar d'Oasis), 1997
* "Stand by Me" (cantar de Shayne Ward), 2006
* "Train in Vain" ("Train in Vain (Stand by Me)" nos EE.XX.), de The Clash, 1980
Matteo Ricci

**Matteo Ricci**  foi un misioneru católicu xesuita, matemáticu y cartógrafu italianu. Ye veneráu na Ilesia católica, en siendo declaráu Siervu de Dios pol papa Benitu XVI. El 17 d'avientu de 2022 concedióse-y el títulu de venerable cola aprobación del papa Franciscu.

## Referencies

## Enllaces esternos
Casa natal d'Octavia Hill

La **casa natal d'Octavia Hill** () ye un muséu de casa histórica asitiáu en South Brink, en Wisbech, Cambridgeshire (Inglaterra). Ye un muséu independiente que tien categoría de monumentu catalogáu de Grau II*.

## Historia
El propietariu más conocíu foi l'inconformista James Hill (–1871), banqueru, comerciante de granu y seguidor de Robert Owen, l'utópicu social. La tercer esposa de James Hill foi la escritora y educadora Caroline Southwood Hill (1809–1902), fía del doctor Thomas Southwood Smith. 

La so fía Octavia Hill, reformadora social y cofundadora del National Trust, pasó equí la so infancia, d'ehí'l nome del muséu. La Octavia Hill Society fundóse en 1992 y unu de los sos oxetivos foi crear un muséu pa coleccionar, amosar, esponer, caltener, interpretar y documentar materiales que reflexen el so trabayu y actuar como centru de referencia pa la Sociedá na so ciudá natal.

## L'edificiu actual
Dempués de que la familia Hill se mudara, l'edificiu dividióse y vendióse, permaneciendo asina hasta que'l muséu reunificó les partes. Peter Clayton MBE foi fundamental na creación d'esti muséu. Hai dos plaques azules nel edificiu: una colocada na parte izquierda del muséu y la segunda añadida dempués de mercase la parte final. La primer placa marca'l papel d'Octavia Hill como cofundadora del National Trust y la segunda como pionera de la Fuercia de Cadetes del Exércitu (*Army Cadet Force*, ACF). Una planta superior usóse pa crear el Muséu Nacional de l'ACF.

El muséu caltién una amplia biblioteca de llibros venceyaos con Hill y la so familia. Tamién hai oxetos vieyos y nuevos que celebren el so trabayu.

## Referencies

## Enllaces esternos
Alberto Mira

**Alberto Mira Nouselles**  ye un estudiosu del cine y escritor español, profesor na Universidá Oxford Brookes.

## Referencies

## Enllaces esternos
Parroquia de Saint Andrew

Col nome de **Parroquia de Saint Andrew** podemos referinos a:

*Parroquia de Saint Andrew, una parroquia de Dominica.
*Parroquia de Saint Andrew, una parroquia de Xamaica.
Ricardo Palacios

**Ricardo López-Nuño Díez**  foi un actor, director y guionista cinematográficu español, conocíu col nome artísticu de **Ricardo Palacios**.

## Biografía
Nació na parte sur de Cantabria. Graduóse na Escuela Oficial de Cinematografía de Madrid como actor y director. Nes sos primeres películes apaeció acreitáu como *Ricardo López Nuño*. Actor habitual nes coproducciones de les décades de 1960 y 1970, pudo vese en munchos spaghetti western y en westerns americanos filmaos en tierres españoles.

Foi tamién una presencia recurrente na filmografía del director madrilanu Jesús Franco. En televisión recuérdase especialmente'l so papel del policía municipal *Barrilete* na serie *[[Verano azul]]* (1981).

La so filmografía como actor, ente producciones pal cine y la televisión, ronda en total el centenar y mediu de títulos.

## Muerte
En pasando más d'un mes ingresáu por problemes cardiacos, Ricardo Palacios finó'l 11 de febreru de 2015 por causa d'una insuficiencia cardiaca.

## Referencies

## Enllaces esternos
Octavia Hill

**Octavia Hill**  foi una reformadora social inglesa y fundadora del National Trust. La so principal preocupación yera'l bientar de los habitantes de les ciudaes, especialmente de Londres, na segunda metá del sieglu XIX. Nacida nuna familia de pensadores radicales y reformadores con un fuerte compromisu cola llucha contra la probeza, ella mesma crióse en circunstancies estreches pola ruina financiera de los negocios del so padre. Educada en casa pola so madre, trabayó dende los 14 años pol bientar de la xente trabayadora.

Hill foi una promotora del desenvolvimientu de la vivienda social, y la so temprana amistá con John Ruskin permitió-y poner en práutica les sos teoríes col apoyu de la inversión inicial d'él. Creía na autosuficiencia, y fizo d'ello una parte clave del so sistema de vivienda: ella y los sos asistentes conocíen personalmente a los inquilinos y animábense a meyorar. Oponíase a la provisión municipal de vivienda, creyéndola burocrática y impersonal.

Otra de les preocupaciones de Hill yera la disponibilidá d'espacios abiertos pa la xente probe. Fixo campañes contra'l desarrollu en zones de monte suburbanu y ayudó a salvar Hampstead Heath y Parliament Hill Fields en Londres de la construcción. Foi una de les trés fundadores del National Trust, creáu pa caltener llugares d'interés históricu o de guapura natural pal disfrute del públicu británicu. Foi miembru fundadora de la Sociedá d'Organización Caritativa (anguaño la ONG Family Action), qu'organizaba actos benéficos y entamó un serviciu de visites a domicilios que formó la base del trabayu social modernu. Foi miembru de la Comisión Real sobre les Lleis de Probeza en 1905.

L'heriedu de Hill inclúi les grandes propiedaes del actual National Trust, dellos proyectos de vivienda qu'entá se xestionen coles sos llinies, una tradición de formación pa xestores de vivienda y la casa natal d'Octavia Hill establecida pola Octavia Hill Society nel so llugar natal en Wisbech. Foi clave nel sofitu pa la creación de lo que güei se conoz como la Fuercia de Cadetes del Exércitu, tres ver l'éxitu que tenía nes escueles que manteníen destacamentos del Officers' Training Corps (anguaño conocíu como Combined Cadet Force).

## Referencies

## Enllaces esternos